

**Προς το Προεδρείο της Βουλής των Ελλήνων**

**ΑΝΑΦΟΡΑ**

**Προς την κ. Υπουργό Παιδείας και Θρησκευμάτων**

**Θέμα: «Οι μαθητές του Καπετανάκειου καλούνται να εξεταστούν στο μάθημα των Αγγλικών μέσω Τράπεζας Θεμάτων, ενώ διδάσκονται το μάθημα μόλις ένα μήνα»**

Καταθέτουμε αναφορά προς την κα Υπουργό Παιδείας και Θρησκευμάτων, την ανακοίνωση του Συλλόγου Γονέων και Κηδεμόνων του 1ου ΓΕΛ Ηρακλείου – Καπετανάκειο, με την οποία καταγγέλουν το Υπουργείο Παιδείας για την καθυστερημένη τοποθέτηση εκπαιδευτικού της Αγγλικής Γλώσσας.

Ο Σύλλογος ζητά την απαλλαγή της εξέτασης του μαθήματος των Αγγλικών με τη χρήση της Τράπεζας Θεμάτων, όπως προβλέπεται για τις ενδοσχολικές εξετάσεις, καθώς οι μαθητές διδάσκονται το συγκεκριμένο μάθημα από 4/4/2022.

**Επισυνάπτεται η ανακοίνωση.**

Παρακαλούμε να εξετάσετε την ανακοίνωση του Συλλόγου και να μας ενημερώσετε για τις ενέργειες στις οποίες προτίθεστε να προβείτε αναφορικά με το αιτήμά του.

**Αθήνα, 9/5/2022**

**Οι καταθέτοντες βουλευτές**

**Βαρδάκης Σωκράτης**

**Ηγουμενίδης Νικόλαος**

**Μαμουλάκης Χαράλαμπος (Χάρης)**